Για να δημιουργήσεις τα ψηφιακά σου πιστοποιητικά, είναι απαραίτητο να έχεις τους κωδικούς TaxisNet ή τους κωδικούς web banking και παράλληλα να έχει επιβεβαιωθεί ο αριθμός κινητού τηλεφώνου στο Εθνικό Μητρώο Επικοινωνίας. Σε περίπτωση που δεν έχει γίνει ταυτοποίηση, μπορείς να την κάνεις μέσω της ενότητας ΕΜΕπ του gov. gr ή εφόσον δεν είναι εφικτό σε κάποιο ΚΕΠ. Τα βήματα που πρέπει να ακολουθήσεις είναι τα εξής:
Κατεβάζεις την εφαρμογή Gov.gr Wallet, η οποία είναι διαθέσιμη στο App Store αλλά και στο Google Play.
Συμπληρώνεις τους κωδικούς TaxisNet ή Web banking για να γίνει ταυτοποίηση των στοιχείων σου.
Προχωράς σε επιβεβαίωση του αριθμού τηλεφώνου σου μέσω OTP SMS (μοναδικός κωδικός που έρχεται με sms στο smartphone).
Επιλέγεις κάθε έγγραφο και συμπληρώνεις τον κωδικό επιβεβαίωσης.
Αποθηκεύεις το έγγραφο στο κινητό σου. Αν έχει iOS, μπορείς να τα αποθηκεύσεις στο Wallet της συσκευής σου.
Αν για οποιοδήποτε λόγο διαγράψεις τα ψηφιακά έγγραφα από το κινητό σου, υπάρχει η δυνατότητα να τα δημιουργήσεις και να τα αποθηκεύσεις πάλι, ακολουθώντας την ίδια διαδικασία.